AJUDES PER A PRÀCTIQUES EN LA CONSELLERIA D'AGRICULTURA, RAMADERIA I PESCA PER A ESTUDIANTS DE LA UNIVERSITAT D'ALACANT DURANT 2024 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/51189)
  + [Valencià](/va/acuerdo/51143)






Selector de idioma

Leer

* [Español](/es/acuerdo/51453)
* [Valencià](/va/acuerdo/51510)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





AJUDES PER A PRÀCTIQUES EN LA CONSELLERIA D'AGRICULTURA, RAMADERIA I PESCA PER A ESTUDIANTS DE LA UNIVERSITAT D'ALACANT DURANT 2024[Butlletí Oficial Universitat d'Alacant](/ca/Publicacion)
============================================================================================================================================================================================

Secretaria General

Butlletí Oficial Universitat d'Alacant





AJUDES PER A PRÀCTIQUES EN LA CONSELLERIA D'AGRICULTURA, RAMADERIA I PESCA PER A ESTUDIANTS DE LA UNIVERSITAT D'ALACANT DURANT 2024

Data d'aprovació
:   23/05/2024

Data de publicació
:   24/05/2024

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/51575)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/51320)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/51056)
  + [Compartir acuerdo en 

    X](https://twitter.com/intent/tweet?via=UA_Universidad&text=AJUDES PER A PRÀCTIQUES EN LA CONSELLERIA D'AGRICULTURA, RAMADERIA I PESCA PER A ESTUDIANTS DE LA UNIVERSITAT D'ALACANT DURANT 2024&url=https://www.boua.ua.es/va/acuerdo/51657)

**Títol:** AJUDES PER A PRÀCTIQUES EN LA CONSELLERIA D'AGRICULTURA, RAMADERIA I PESCA PER A ESTUDIANTS DE LA UNIVERSITAT D'ALACANT DURANT 2024

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dijous, 23 de maig de 2024

AJUDES PER A PRÀCTIQUES EN LA CONSELLERIA D'AGRICULTURA, RAMADERIA I PESCA PER A ESTUDIANTS DE LA UNIVERSITAT D'ALACANT DURANT 2024

1.- OBJECTE DE LA CONVOCATÒRIA I PROCEDIMENT DE CONCESSIÓ

L'objecte d'aquesta convocatòria és la concessió, en règim de concurrència competitiva, de pràctiques externes becades en la Conselleria d'Agricultura, Ramaderia i Pesca, durant l'any 2024 en el marc del conveni de col·laboració signat amb data 13 de maig de 2024.

2.- REQUISITS DE LES PERSONES BENEFICIÀRIES

Estar seleccionat o seleccionada per a realitzar alguna de les pràctiques oferides a través de la UA durant l'any 2024.

Podran optar a les pràctiques els qui complisquen aquests requisits:

- Estar matriculat o matriculada en la UA durant el curs 2023-24 (i 2024-25 si les pràctiques es prolongaren més enllà del 30-09-2024) i en el pla d'estudis requerit en la plaça o places per a les quals es vulga optar i haver superat almenys 120 crèdits del pla d'estudis si es tracta d'un grau. Si després d'haver presentat la sol·licitud per a aquesta convocatòria se superen tots els crèdits del pla d'estudis, no es podrà iniciar la tramitació i expedició del títol universitari ja que impediria la realització de les pràctiques. Les places oferides i les seues característiques es publicaran en la web <https://centroempleo.ua.es/va/practicas-y-empleo/practiques-en-la-ua/convocatories/conselleria-agricultura/practiques-en-conselleria-d-agricultura-2024.html>

- Complir amb la normativa de Pràctiques Externes de la UA.

- Complir els requisits específics (idiomes, informàtica, etc.) que s'establisquen en l'oferta o ofertes a les quals es vol optar.

3.- NÚMERO I DOTACIÓ DE LES AJUDES.

La dotació inicial per a aquest programa serà de 7.000 euros per a les pràctiques que es duguen a terme durant 2024, i es destinarà a finançar els pagaments efectuats a l'alumnat seleccionat (600 euros per mes complet) i els ocasionats per les cotitzacions a la Seguretat Social.

La previsió inicial és de 3 ajudes per a pràctiques d'una duració màxima d'11 mesos (25 hores setmanals).

Les ajudes són finançades per la Conselleria d'Agricultura, Ramaderia i Pesca

4.- TERMINI I PROCEDIMENT DE PRESENTACIÓ DE SOL·LICITUDS

4.1. Termini de presentació:

La unitat de Pràctiques de la UA publicarà en la seua pàgina <https://centroempleo.ua.es/va/practicas-y-empleo/practiques-en-la-ua/convocatories/conselleria-agricultura/practiques-en-conselleria-d-agricultura-2024.html>  el llistat de places i les dates de sol·licitud una vegada rebuda l'oferta per a l'any 2024 de Conselleria d'Agricultura, Ramaderia i Pesca per a la Direcció Territorial d'Alacant.

Períodes de sol·licitud previstos:

- Segon semestre i estiu 2023-24: del 27 de maig al 3 de juny de 2024

- Primer quadrimestre de 2024-25 (en cas de quedar alguna vacant per cobrir): del 9 al 14 de setembre de 2024

4.2. Procediment d'inscripció:

Les sol·licituds s'acompanyaran del curriculum vitae i la documentació que acredite els mèrits, i es presentaran a través de la e-Administració en UA Cloud (e-Administració>Tràmits>Acadèmics>Sol·licitud de Pràctiques Becades en Conselleria de Medi Ambient), en els terminis que es publicaran en la pàgina web <https://centroempleo.ua.es/va/practicas-y-empleo/practiques-en-la-ua/convocatories/conselleria-agricultura/practiques-en-conselleria-d-agricultura-2024.html> per a cada període de pràctiques.

5.- CRITERIS D'ADJUDICACIÓ

La UA realitzarà una preselecció d'entre els candidats i candidates que complisquen els requisits per a ser admesos i s'aplicarà el següent barem:

- Nota mitjana d'expedient al tancament del període de sol·licitud (en el cas de màster universitari, es comptarà la nota del grau): màxim 2 punts.

- Adequació a la plaça o places a les quals es vol optar (pla d'estudis, coneixements d'idiomes, altres requisits, etc.): màxim 1 punt.

- Matrícula en l'assignatura de pràctiques externes: 1 punt.

6.- ÒRGAN GESTOR I COMISSIÓ DE VALORACIÓ

6.1. Òrgan gestor

L'òrgan gestor de la convocatòria serà la Subdirecció de Pràctiques, Ocupació i Emprenedoria del Servei d'Alumnat i s'encarrega de l'ordenació i instrucció del procediment, acordarà totes les actuacions necessàries per a la determinació, coneixement i comprovació de les dades en virtut dels quals ha de dictar-se resolució.

La unitat administrativa de referència serà la unitat de Pràctiques del Servei d'Alumnat, contacte [i.hhlzshbzaf@qs.ji](mailto:x.dfokmovuzv@xh.ea)

Quan la sol·licitud no reunisca els requisits o no s'acompanye la documentació que resulte exigible es notificarà a la persona sol·licitant la causa que impedeix la continuació del procediment, i se li requerirà perquè de conformitat amb la legislació de procediment administratiu comú esmene la falta o acompanye els documents preceptius amb indicació que si així no es fera se li tindrà per desistit de la seua petició prèvia resolució que haurà de ser dictada en els termes previstos legalment.

6.2. Comissió de valoració

La Comissió encarregada de la valoració de les sol·licituds i de proposar la concessió i denegació de les ajudes tindrà la següent composició:

Presidència:

- La vicerectora d'Estudiants i Ocupabilitat (o persona en qui delegue)

Secretaria:

- La subdirectora de Pràctiques, Ocupació i Emprenedoria del Servei d'Alumnat,

Vocal:

- La gestora cap de la Unitat de Pràctiques del Servei d'Alumnat

Els membres de la Comissió de Valoració signaran el document d'absència de conflicte d'interessos (DACI).

7.- RESOLUCIÓ, NOTIFICACIÓ I PUBLICACIÓ DELS RESULTATS

Atès el principi de transparència arreplegat en la Llei 40/2015, d'1 d'octubre, de Règim Jurídic del Sector Públic, i al que es disposa en l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques, les publicacions detallades en aquestes bases es realitzaran en l'adreça web <https://centroempleo.ua.es/va/practicas-y-empleo/practiques-en-la-ua/convocatories/conselleria-agricultura/practiques-en-conselleria-d-agricultura-2024.html>   segons el calendari previst de gestió, substituint a la notificació a les persones interessades i produint els mateixos efectes.

La unitat de Pràctiques publicarà en aqueixa web el calendari de gestió previst per a la publicació del llistat provisional de sol·licituds admeses i excloses, amb un termini d'al·legacions de 2 dies hàbils a comptar des de l'endemà a la publicació; el llistat definitiu de sol·licituds admeses i excloses; la resolució provisional amb la puntuació i l'assignació de les pràctiques i les ajudes, amb un termini d'al·legacions de 2 dies hàbils a comptar des de l'endemà a la publicació; la resolució definitiva amb l'assignació de les pràctiques i les ajudes.

Les renúncies una vegada assignades les ajudes es cobriran amb les persones admeses que hagen participat en el procés de selecció i que hagen quedat en llista d'espera.

Les comunicacions que des de la unitat de Pràctiques del Servei d'Alumnat hagen de realitzar-se amb els estudiants, es duran a terme a través del correu electrònic que s'indique en la sol·licitud.

8.- MARC LEGAL I PRESSUPOSTARI

Aquesta convocatòria amb codi 2024SBV123 que serveix de base reguladora i es troba recollida en la línia de subvenció 2024LS012 del Pla Estratègic de Subvencions 2024 de la Universitat d'Alacant.

La subvenció assignada s'ajustarà al que es disposa en la llei 38/2003 i en el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, Llei 1/2015, de 6 de febrer, d'Hisenda Pública, del Sector Públic Instrumental i de Subvencions, normativa interna de la Universitat d'Alacant i la present convocatòria.

Tot allò que les bases d'aquesta convocatòria no regulen es regirà per la Normativa de Pràctiques Externes de la Universitat d'Alacant.

La dotació de les ajudes d'un màxim de 7.000 euros (inclosos les despeses derivades de les cotitzacions a la Seguretat Social per part de l'entitat pagadora) serà sufragada amb càrrec al capítol IV (orgànica 39.95.8O.12.00) del pressupost de la Vicerectorat d'Estudiants i Ocupabilitat. L'execució d'aquesta dotació està supeditada a la disponibilitat de liquiditat de la UA. S'aplicaran les retencions de rendes que, si escau, establisca la legislació vigent.

9.- OBLIGACIÓ I JUSTIFICACIÓ DE LES PERSONES BENEFICIÀRIES

9.1 Obligacions de les persones beneficiàries.

Són obligacions de les persones beneficiàries de la present convocatòria, l'acceptació i la justificació de l'ajuda, a més de les contemplades en l'article 14 de Llei 38/2003, General de Subvencions, d'entre les que es troben:

-         Facilitar a la Unitat de Pràctiques de la UA la documentació necessària per a la tramitació de les pràctiques i dels pagaments de la beca i l'alta en seguretat social, en un termini de 5 dies hàbils a comptar a partir de l'endemà a la data de publicació de la resolució definitiva. Documentació que se li requerirà a través d'un avís en el correu electrònic de la UA.

-         Realitzar l'activitat que fonamenta la concessió de l'ajuda en els termes establits en aquestes bases reguladores i altra normativa d'aplicació.

-         Sotmetre's a les actuacions, la comprovació, el seguiment i l'avaluació de la unitat gestora i òrgans de control interns i externs.

-         Conservar els documents justificatius de l'activitat, una vegada realitzada, incloent els documents electrònics, en tant que puguen ser objecte d'actuacions de comprovació i control.

-         A la finalització de l'estada de pràctiques lliurar la memòria d'activitats de la seua estada de pràctiques i la documentació justificativa que se li requerisca.

Tots els requisits relatius a les pràctiques becades hauran de complir-se durant tot el període íntegre del desenvolupament d'aquestes.

L'incompliment per la persona beneficiària de qualsevol dels requisits i obligacions establits en la resolució de concessió de l'ajuda i en la present convocatòria, podrà donar lloc a la revocació total o parcial de la beca i al reintegrament, en el seu cas, de les quantitats indegudament percebudes.

Qui desitge renunciar a les pràctiques i a la corresponent beca, haurà de comunicar-ho per escrit, exposant les causes, al Vicerectorat d'Estudiants i Ocupabilitat, en els 5 dies següents a la publicació de la resolució de la convocatòria

9.2. Justificació de persones beneficiàries i pagament.

La justificació de la destinació de l'ajuda al compliment de la seua finalitat serà prèvia a la concessió, mitjançant la comprovació dels requisits exigits per a l'adjudicació. La Universitat procedirà d'ofici al pagament de la subvenció concedida.

10.- PROTECCIÓ DE DADES DE CARÀCTER PERSONAL

De conformitat amb el que disposa la legislació vigent en matèria de protecció de dades, li comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la seua sol·licitud de participació en ella.

En el marc dels tractaments esmentats, les seues dades no podran ser cedits, excepte obligació legal i seran conservats durant el temps estrictament necessari per a complir amb la finalitat citada.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seua Seu electrònica <https://seuelectronica.ua.es/va/index.html>. Pot, així mateix, posar-se en contacte amb el delegat de protecció de dades a través de l'adreça [tsb@nj.pe](mailto:trb@ew.lx)

La informació addicional i detallada sobre Protecció de dades, els seus drets i la Política de Privacitat de la Universitat d'Alacant, pot consultar-la en el següent enllaç: <https://seuelectronica.ua.es/va/privadesa.html>

11.- RECURSOS

Contra la convocatòria, les seues bases i quants actes administratius es deriven d'aquesta, que esgoten la via administrativa, pot interposar-se recurs contenciós-administratiu davant el jutjat del contenciós-administratiu d'Alacant que resulte competent, en el termini de dos mesos comptats a partir de l'endemà de publicar-se, de conformitat amb el que s'estableix en l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, l'article 38.4 de la Llei orgànica 2/2023, de 22 de març, del Sistema Universitari i l'article 46 de la Llei 29/1998, de 13 de juliol, Reguladora de la Jurisdicció Contenciós-Administrativa, i potestativament podran interposar recurs de reposició en el termini d'un mes comptat a partir de l'endemà al de la publicació de la present, davant la rectora, de conformitat amb el que es disposa en els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directa o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 22 de maig de 2024

La rectora

P.D. de signatura, la vicerectora d'Estudiants i Ocupabilitat

(Resolució de 22 de desembre de 2020)

Rosario Isabel Ferrer Cascales





[Carretera Sant Vicent del Raspeig s/n  
03214 Sant Vicent del Raspeig - Alacant  
 Tel. 23 762 8447 - Fax 75 234 1774](https://www.google.es/maps/@55.759967,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12275&trk=tyah&trkInfo=tarId%5O7152195890661%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)